fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Mitä ihmettä se THL:lle kuuluu miten syön, juon tai nukun? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Elintavat ja ravitsemus, Hyvinvoinnin ja terveyden edistämisen johtaminen, Hyvinvointi- ja terveyserot, Sote-uudistus
Arvaan, että joku 60 000 suomalaisesta voi tällä hetkellä miettiä, miksi tieto hänen terveystottumuksistaan ja lääkärikäynneistään kuuluu THL:lle.
Eikä se sellaisenaan kuulukaan. Me kysymme, jotta päättäjät ja palveluja kehittävät tietäisivät, miten eri väestöryhmät voivat ja mitä palveluja he tarvitsisivat.
Viime vuoden puolella lähetimme 60 000 suomalaiselle FinSote-kyselyn. Siihen ehtii vielä vastata.
Lomakkeessa on satakunta kysymystä esimerkiksi syömisestä, liikkumisesta sekä sote-palvelujen käytöstä.
Miksi FinSotessa kysytään kasvisten, marjojen ja voin syömisestä?
Näillä muutamalla karkealla ruokakysymyksellä pystymme tarkastelemaan eri-ikäisten aikuisten ravitsemustottumuksia sekä niiden alueellisia eroja. Tiedoilla on iso merkitys kun suunnitellaan alueen palveluita.
Lomakkeessa kysytään myös liikuntatottumuksista, alkoholinkäytöstä ja tupakoinnista. Vaikka THL on mukana laatimassa erilaisia suosituksia, tässä ei arvioida elääkö joku niiden mukaan ”oikein” vai ei.
Osa FinSoten kysymyksistä on niin perinteisiä, että niitä on kysytty ensimmäistä kertaa jo 40 vuotta sitten terveystutkimuksissa. Näin kauas ulottuva tieto on arvokasta ja kansainvälisestikin harvinaista.
Tiesitkö esimerkiksi, että neljäkymmentä vuotta sitten suomalaisista 17 prosenttia söi päivittäin tuoreita kasviksia, kun viime vuonna (2017) vastaava prosenttiluku on 41?
Emme edes tiedä vielä mitä löytöjä nyt kerättävän aineiston pohjalta tehdään.
Miksi siinä kysytään lääkärikäynneistä?
Saatat arvella, että tiedot sosiaali- ja terveyspalvelujen käytöstä saadaan suoraan asiakas- ja potilastietojärjestelmistä. Näin ei kuitenkaan vielä ole.
Kokemuksista käyntikerrat eivät kerro ollenkaan.
On tärkeää tietää saitko apua, kohdeltiinko sinua hyvin, vai onko sinua ehkä turhauttavasti pompoteltu eri palveluiden välillä. FinSotessa kysytään myös, olisitko tarvinnut palvelua, mutta et saanut sitä. Asioita, joita jokaisen palveluita järjestävän täytyy ottaa huomioon.
Entäpä kysymykset rahojen riittämisestä?
Vuosi sitten huomasimme, että yhä useampi suomalainen kertoo joutuneensa tinkimään rahan puutteen vuoksi ruuasta, lääkkeistä tai lääkärikäynneistä.
Mikähän on tilanne nyt?
Näillä kysymyksillä selvitetään eriarvoisuutta yhteiskunnassamme ja voidaan herätellä päättäjiä. Väestön toimeentulon ongelmat ovat tärkeitä taustatietoja maakunnan palveluiden tarvetta kartoitettaessa.
Kysymyksiä ei keksitä huvikseen
Tilastolaki rajoittaa kyselyintoamme: sen mukaan teitä vastaajia tulee rasittaa mahdollisimman vähän ja kysyä vain kerran. Tämän takia punnitsemme jokaisen kysymyksen tarkkaan. Vastauksilla ei ole tarkoitus muodostaa kuvaa, minkälainen juuri sinä olet, eikä yksittäistä vastaajaa voi tunnistaa tuloksista.
Vastauksilla on aidosti vaikutusta
FinSote-tutkimuksella seurataan väestön terveyteen ja hyvinvointiin vaikuttavia ilmiöitä kokonaisvaltaisesti. Miksi jollakin alueella on enemmän yksinäisyyttä? Minkä ikäiset liikkuvat vähiten? Pitäisikö asialle tehdä jotakin?
Vastausten perusteella muodostetaan kuva erilaisista väestöryhmistä: iäkkäistä, työikäisistä, miehistä, naisista. Tieto auttaa ennakoimaan sosiaali- ja terveyspalvelujen tarvetta maakunnissa.
Se miten elät, ei kuulu THL:lle.
Mutta Suomi tarvitsee tietoa kokemuksistasi ja valinnoistasi. Tänä päivänä ehkä enemmän kuin koskaan, olemmehan melkoisen murroksen edessä maakunta- ja sote-uudistuksessa.
Kiitos että luit tämän ja että vastaat, jos osuit otokseen!
Maksuton FinSote-infopuhelin tutkimukseen osallistuville vastaa arkisin kello 9–11 numerossa 0800 97730.
Uutinen 19.2.2018: Nyt saa sanoa mielipiteensä sotesta! Saitko sinä FinSote-kyselyn?
Tulosten käyttö maakunta- ja sote-uudistuksen tukena
Kirjoittaja on FinSote-tutkimuksen vastaava tutkija.
Oona Pentala-Nikulainen kehittämispäällikkö Hyvinvoinnin ja terveyden edistäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.